Vought F6U Pirate

**Vought F6U Pirate**, ամերիկյան նավատորմային ռեակտիվ կործանիչ, որը 1940-ական թվականների կեսերին ԱՄՆ-ի ռազմածովային ուժերի համար մշակել է «Vought» ընկերությունը։ Դարձել է հետայրիչ խցիկով աշխարհում առաջին սերիական կործանիչը։ Ինքնաթիռի կառուցվածքում օգտագործվել է նոր ամուր և թեթև կոմպոզիտային նյութ՝ մետաղիտ։ Լայն տարածում չի ստացել, օգտագործվել է բացառապես մարզական կամ հետազոտական նպատակներով։ Աստիճանաբար հանվել է շահագործումից 1950 թվականին։

## Ստեղծման պատմություն
1944 թվականին ԱՄՆ առաջատար ավիացիոն ընկերություններին հանձնարարվեց մշակել միտեղանի ռեակտիվ կործանիչների նախագծեր՝ ռազմածովային նավատորմի նավատորմային ավիացիան վերազինելու շրջանակներում։ «Vought» ընկերության V-340 կործանիչի երեք փորձնական նմուշների և F6U նշանակմամբ 65 սերիական ինքնաթիռների կառուցման պայմանագիրը ստորագրվել է 1944 թվականի դեկտեմբերի 29-ին: F6U-ն ընկերության առաջին ռեակտիվ ինքնաթիռն էր։ Ֆյուզելաժի միջադիրը նվազեցնելու նպատակով կոնստրուկտորները որպես էլեկտրակայան ընտրեցին Westinghouse ընկերության J34-WE-22 առանցքային կոմպրեսորով տուրբոռեակտիվ շարժիչը, որը տեղադրված էր ֆյուզելաժի հետևի մասում: Վարդակը դուրս էր գալիս պոչային ճառագայթի տակ, որի վրա ամրացված էր դասական սխեմայի պոչային փետուրը, իսկ օդի ընդունիչները տեղակայված էին թևի արմատային մասերի տակ։ F6U-ի կարճ քթի հատվածը ապահովում էր օդաչուին լավ առջևի տեսանելիություն, որը կարևոր էր ավիակրի տախտակամածին վայրէջք կատարելիս։ Առաջին անգամ «Vought» ընկերության ինքնաթիռներում F6U-ն ուներ երեք հենարանային շասսի՝ կառավարվող քթի անիվով։ Առջևի հենարանը կարող էր կարճանալ։ Միևնույն ժամանակ, ինքնաթիռի պոչային մասը բարձրանում էր վեր։ Այս դիրքում օդաչուն կարող էր տեղաշարժվել տախտակամածի վրայով՝ օգտագործելով TRD-ն, որը վտանգ չէր ներկայացնում ինքնաթիռի հետևում կանգնած տեխնիկական անձնակազմի կյանքի համար:

Կործանիչի կառուցվածքում օգտագործվել է նոր թեթև և ամուր նյութ՝ մետաղիտ։ Կոմպոզիցիոն նյութը իրենից ներկայացնում էր երկու ալյումինե թերթերի համախումբ, որոնց միջև տեղադրվում էր գերթեթև փայտի՝ բալզայի շերտ։ Շերտերը սոսնձվում և ձևավորվում էին ավտոկլավում։ Մետաղիտի օգտագործումը թույլ տվեց նվազեցնել ինքնաթիռի պատվածքն ամրացնող շպանգոուտների և նյարդերի քանակը՝ կառուցվածքը դարձնելով գրեթե մոնոկոկային։ Բարձրորակ մետաղիտային պանելները նվազագույնի էին հասցնում պատվածքի թերթերի միջև եղած բացերը։ Դա տալիս էր մոտավորապես մեկ տոննա զանգվածի շահում, ինչպես նաև դրականորեն էր անդրադառնում ինքնաթիռի աերոդինամիկայի վրա:

Որպեսզի կանխվի ինքնաթիռի անցումը թռիչքի տրանսձայնային արագության, ինքնաթիռի վրա տեղադրվեցին ավտոմատ օդային արգելակներ, որոնք սահմանափակում էին թռիչքի արագությունը և թույլ չէին տալիս ինքնաթիռին անցնել չհաշվարկված ռեժիմի:

Կործանիչի ներկառուցված սպառազինությունը բաղկացած էր չորս 20 մմ-անոց M-3 թնդանոթներից՝ յուրաքանչյուր փողին 150 արկ պաշարով, որոնք տեղակայված էին օդաչուի խցիկի տակ։ Առաջին անգամ ԱՄՆ-ում ինքնաթիռի վրա կիրառվեց «սեփական-օտար» ԱРХ-1 IIF ճանաչման համակարգը:

XF6U-1-ի առաջին փորձնական օրինակը պատրաստվել է 1946 թվականի ամռանը Ստրատֆորդի գործարանում։ 1946 թվականի հոկտեմբերի 2-ին փորձարկող օդաչու Բուի Գայթոնը նոր կործանիչը բարձրացրեց օդ։ Առաջին թռիչքն անհաջող էր։ Օդում XF6U-1-ի շարժիչը կանգ առավ։ Օդաչուն կարողացավ սահել և հարկադիր վայրէջք կատարել։ Հետագա փորձարկումների ընթացքում ի հայտ եկան ինքնաթիռի աերոդինամիկայի հետ կապված լուրջ խնդիրներ։ Կայունացուցիչի և կիլի միացման տեղում առաջանում էին տեղային խտացման թռիչքներ, որոնք ազդում էին կառավարման վրա։ Ընկերությունը ժամանակ և միջոցներ չուներ պոչի հատվածը վերափոխելու համար։ Ուստի իրավիճակից ելք համարեցին երկրորդ փորձնական նմուշի վրա տորպեդոյի ձև ունեցող արդարացվածք տեղադրել հորիզոնական և ուղղահայաց պոչային հատվածների միացման տեղում: Մեկ այլ լուրջ թերություն, որը հայտնաբերվել է թռիչքային փորձարկումների ընթացքում, եղավ անբավարար հետագծային կայունությունը և ինքնաթիռի հակումը դեպի դանդաղ մարող տատանումները ըստ շեղման։ Սարքը ոչ համարժեք էր արձագանքում ղեկերի դիրքին։ Երրորդ փորձնական նմուշի վրա այս թերությունը վերացվեց կիլի մակերեսի մեծացման շնորհիվ։ Սա թույլ տվեց հեռացնել տորպեդոյի ձև ունեցող արդարացվածքի առջևի մասը։ Օդաչուների կարծիքները F6U Pirate-ի թռիչքային բնութագրերի վերաբերյալ լավագույնը չէին։ Նրանց դուր չէր գալիս J34-WE-22 շարժիչի ցածր արագացումը և քարշը:

1947 թվականի փետրվարի 5-ին կործանիչների արտադրության պայմանագիրը փոփոխվեց։ Սերիական ինքնաթիռների թիվը կրճատվեց մինչև 30 միավոր։

1948 թվականին XF6U-1 փորձնական մեքենաները վերադարձվեցին Ստրատֆորդի գործարան՝ էլեկտրակայանը ավելի կատարյալ J34-WE-30A-ով փոխարինելու համար։ Նոր շարժիչի երկարության ավելացումը լուրջ փոփոխություններ առաջացրեց ինքնաթիռի կառուցվածքում։ Փոփոխված կենտրոնացումը և բարձրացված թռիչքային քաշը փոխհատուցելու համար անհրաժեշտ էր մեծացնել թևի մակերեսը։ Թևի հետևի եզրին տեղադրվեցին եռանկյունաձև լիցքեր։ Հորիզոնական պոչի վրա տեղադրվեցին փոքր օվալաձև ուղղահայաց մակերեսներ՝ հետագծային կայունության հետ կապված խնդիրներից խուսափելու համար։

1949 թվականին F6U Pirate-ի փորձարկումներն ավարտվեցին, և կործանիչը պաշտոնապես ընդունվեց ռազմածովային նավատորմի կողմից։ Սերիական ինքնաթիռների մատակարարումները հետաձգվեցին «Vought» ընկերության՝ Դալլասի մոտ գտնվող նոր արտադրական բազա տեղափոխվելու պատճառով։ Սերիական ինքնաթիռի առաջին թռիչքը տեղի է ունեցել 1949 թվականի հունիսի 29-ին։ 1950 թվականի փետրվարին կառուցվել էր 30 ինքնաթիռ։

1940-ականների վերջին զինված ուժերում ընդունված F2H, F7U և F9F կործանիչների ֆոնին F6U Pirate-ը բարոյապես հնացած մոդել էր և օգտագործվում էր միայն մարզումների և հետազոտական նպատակներով։ Մեկ ինքնաթիռի միջին թռիչքը կազմում էր 945 ժամ։ Ոմանց մոտ՝ ընդամենը վեց ժամ։thumb|280px|F6U Pirate (առաջին պլանում) շարքով, FH-1 Phantom (մեջտեղում) և F2H Banshee (արտաքին) ինքնաթիռներով։

## Կառուցվածք
F6U-1 Pirate կործանիչը ցածր դասավորված թևով և մեկ կիլային պոչային հատվածով մոնոպլան է։ Երկայնական կայունությունը բարելավելու համար հորիզոնական պոչային հատվածի վրա կան երկու լրացուցիչ ուղղահայաց մակերեսներ։ Օդաչուի խցիկը հագեցած է Martin-Baker JD-1 արտանետվող նստատեղով։ Վառելիքի բաքը տեղադրված է խցիկի հետևում։ Վառելիքի բաքի տարողությունը 1211 լ է :

Ֆյուզելաժի միջին մասում տեղադրված է զանգվածային էներգետիկ շպանգոուտ, որին ամրացված են թևի գլխավոր լոնժերոնը, շարժիչի տեղադրման հանգույցները և վայրէջքի կեռը։ Ֆյուզելաժի առջևի և միջին մասերը պատված են մետաղական վահանակներով։ Շարժիչի և հետայրիչ խցիկի վերևով անցնում է հզոր ճառագայթ, որին ամրացված է կիլը:

Թևը սեղանաձև է, ուղիղ, գերկրիտիկական պրոֆիլով, էլերոններով և փակոցներով։ Թևի արմատային մասում կան մեծ լիցքեր։ Լրացուցիչ վառելիքի բաքերը, յուրաքանչյուրը 530 լ տարողությամբ, կարող են ամրացվել թևի ծայրերին:

Պոչային հատվածը բաղկացած է կիլից և հորիզոնական կայունացուցիչներից՝ բարձրության ղեկերով։ Բարձրության ղեկերն ունեն տրիմերներ։ ՊՎԴ-ն ամրացված է կիլի վերին մասում։

J34 շարժիչն ունի 11 աստիճան առանցքային կոմպրեսոր, օղակաձև այրման խցիկ և երկաստիճան տուրբին։ Շարժիչի օդի ընդունիչները տեղակայված են թևի արմատային մասի ստորին մակերեսին:

Ռադիոսարքավորումները ներառում են ռադիոկայան, ռադիոկոմպաս և «սեփական-օտար» նույնականացման համակարգ:thumb|250px|XF6U-1 նախատիպը՝ առանց հետայրիչի։

## Տարբերակներ
* **XF6U-1** - երեք նախատիպ։ Մեկը հագեցած էր 34-WE-30 շարժիչով՝ հետայրիչով, երկուսը՝ J34-WE-22-ով։
* **F6U-1** - Արտադրական տարբերակ՝ հագեցած հետայրիչով։ Կառուցվել է 30 մեքենա։
* **F6U-1P** - մեկ օրինակ օգտագործվել է որպես հետախուզական ինքնաթիռ։

## Մարտավարական և տեխնիկական բնութագրեր
thumb|300px|F6U-1 Pirate ինքնաթիռի սխեմատիկ դիագրամը
Տրված բնութագրերը համապատասխանում են F6U-1 մոդիֆիկացիային։

## Ծանոթագրություններ

## Գրականություն
* 
* 
* 
* 
* 

## Արտաքին հղումներ
* 

Կատեգորիա:Կործանիչներ
Կատեգորիա:Վիքիպեդիա:Լավ հոդվածներ